1.

Rapoartele descrise în cele ce urmează sunt intitulate „NAFO REPORT”. Informațiile care trebuie transmise și care vor fi prezentate într-o formă corespunzătoare sunt următoarele: 1.1. Orice intrare în zona de reglementare. Acest raport va fi stabilit cu cel puțin șase ore înainte de intrarea în zonă și va cuprinde următoarele date: — denumirea navei; — indicativul radio; — numerele și literele de identificare externă; — data, ora și poziția geografică; — precizarea codului de mesaj: „ENTRY”; — diviziunea de intrare NAFO; — numele căpitanului; ▼M1 — speciile (cod din trei litere) în kilograme (rotunjire la suta cea mai apropiată). Cantitatea totală a speciilor pentru care greutatea totală pe specie este de sub o tonă poate fi indicată sub codul din trei litere „MZZ” (pește de mare nespecificat); ▼M2 — specie/specii țintă. ▼B 1.2. Orice mișcare dintr-o diviziune NAFO în alta, cu excepția deplasărilor între diviziunile 3 L și 3 N, și 3 N și 3 O, în condițiile prevăzute la punctul 1.3, și fiecare mișcare pornind de la zona delimitată de 10 mile de o parte și de alta a liniilor de separare a diviziunilor 3 L și 3 N, și 3 N și 3 O, atunci când condițiile stabilite la punctul 1.3 nu se pot aplica. Aceste rapoarte vor fi stabilite înainte de intrarea navei într-una din diviziunile NAFO și vor cuprinde, în ordine, următoarele date: — denumirea navei; — indicativul radio; — numerele și literele de identificare externă; — data, ora și poziția geografică; — precizarea codului de mesaj: „MOVE”; — diviziunea de intrare NAFO; — numele căpitanului. 1.3. Navele care desfășoară activități de pescuit transzonale între diviziunile NAFO 3 L și 3 N sau între diviziunile 3 N și 3 O, care traversează linia de separare a acestor diviziuni de mai multe ori în cursul unei perioade de douăzeci și patru de ore consecutiv, și în măsura în care rămân în interiorul zonei delimitate (10 mile de o parte și de alta a liniei de separare a diviziunilor), vor transmite, în ordine, în momentul în care trec pentru prima oară de linia de separare a diviziunilor, iar apoi la intervale care să nu depășească douăzeci și patru de ore (rămânând în zona delimitată), următoarele date: — denumirea navei; — indicativul radio; — numerele și literele de identificare externă; — data, ora și poziția geografică; — precizarea codului de mesaj: „ZONE”; — numele căpitanului. 1.4. Orice ieșire din zona de reglementare. ►M1 Rapoartele vor fi stabilite cu cel puțin șase ore înainte de ieșirea navei din zona de reglementare și vor cuprinde, în ordine, următoarele informații: ◄ — denumirea navei; — indicativul radio; — numerele și literele de identificare exterioară; — data, ora și poziția geografică; — precizarea codului de mesaj: „EXIT”; — diviziunea NAFO din care nava se pregătește să iasă; — numele căpitanului; ▼M1 — speciile (cod din trei litere) în kilograme (rotunjire la suta cea mai apropiată). Cantitatea totală a speciilor pentru care greutatea totală pe specie este de sub o tonă poate fi indicată sub codul din trei litere „MZZ” (pește de mare nespecificat). 1.5. Toate transbordările din zona de reglementare. Raportul se va stabili cu cel puțin șase ore înainte și va cuprinde, în ordine, următoarele informații: — numele navei, — indicativul radio, — numerele și literele de identificare externă, — data, ora și poziția geografică, — precizarea codului de mesaj: „TRANS”, — greutatea totală a peștelui neprelucrat care va fi transbordat, pe specii (cod din trei litere; total în kilograme, rotunjit la suta cea mai apropiată), — numele căpitanului. 1.6. Navele dotate cu instalații care permit transmiterea automată a poziției sunt exceptate de la cerințele de apel radio stabilite la punctele 1.2 și 1.3. ▼B